IZVEDBENA UREDBA KOMISIJE (EU) 2022/1184

z dne 8. julija 2022

o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2004 ter o razveljavitvi uredb (ES) št. 1093/94 in (ES) št. 1447/1999 (1) ter zlasti člena 30 Uredbe,

ob upoštevanju naslednjega:

(1) V poglavju V Uredbe (ES) št. 1005/2008 so določeni postopki za opredelitev ribiških plovil, ki opravljajo nezakonit, neprijavljen in nereguliran ribolov (v nadaljnjem besedilu: IUU), ter postopki za oblikovanje seznama Unije takih plovil (v nadaljnjem besedilu: seznam Unije). V členu 37 navedene uredbe so določeni ukrepi, ki jih je treba sprejeti za ribiška plovila z navedenega seznama.

(2) Seznam Unije je bil oblikovan z Uredbo Komisije (EU) št. 468/2010 (2) in nato spremenjen z izvedbenimi uredbami Komisije (EU) št. 724/2011 (3), (EU) št. 1234/2012 (4), (EU) št. 672/2013 (5), (EU) št. 137/2014 (6), (EU) 2015/1296 (7), (EU) 2016/1852 (8), (EU) 2017/2178 (9), (EU) 2018/1883 (10), (EU) 2020/269 (11) in (EU) 2021/1120 (12).

(3) V skladu s členom 30(1) Uredbe (ES) št. 1005/2008 se plovila, vpisana na sezname plovil IUU, ki jih sprejmejo regionalne organizacije za upravljanje ribištva, vključijo na seznam Unije.

(4) Vse regionalne organizacije za upravljanje ribištva zagotavljajo oblikovanje in redno posodabljanje seznamov plovil IUU v skladu s svojimi zadevnimi pravili (13).

(5) Komisija mora v skladu s členom 30 Uredbe (ES) št. 1005/2008 posodobiti seznam Unije, potem ko od regionalnih organizacij za upravljanje ribištva prejme sezname ribiških plovil, ki so domnevno ali dokazano vpletena v ribolov IUU. Ker je Komisija od regionalnih organizacij za upravljanje ribištva prejela nove sezname, bi bilo treba zdaj posodobiti seznam Unije.

(6) Glede na to, da je lahko isto plovilo navedeno pod različnimi imeni in/ali zastavami, odvisno od časa, ko je bilo vključeno na sezname regionalnih organizacij za upravljanje ribištva, bi moral posodobljeni seznam Unije vsebovati navedena različna imena in/ali zastave, kakor so jih zabeležile zadevne regionalne organizacije za upravljanje ribištva.

(7) Plovilo „Eros Dos“ (14) je bilo črtano s seznama Komisije za ribištvo severovzhodnega Atlantika (NEAFC) v skladu s členom 44 programa NEAFC za nadzor in izvajanje. Ker je odločitev sprejela ustrezna regionalna organizacija za upravljanje ribištva v skladu s členom 30(1) Uredbe (ES) št. 1005/2008, bi bilo treba navedeno plovilo črtati s seznama Unije, čeprav še ni bilo črtano s seznamov Komisije za tune v Indijskem oceanu (IOTC), Organizacije za ribištvo severozahodnega Atlantika (NAFO) in Organizacije za ribištvo jugovzhodnega Atlantika (SEAFO).

(8) Plovilo „Xin Shi Ji 16“ (15), ki je trenutno vključeno na seznam Unije, je bilo črtano s seznama Medameriške komisije za tropske tune (IATTC) v skladu z resolucijo C-15-01 (16) navedene regionalne organizacije za upravljanje ribištva. Ker je odločitev sprejela ustrezna regionalna organizacija za upravljanje ribištva v skladu s členom 30(1) Uredbe (ES) št. 1005/2008, bi bilo treba navedeno plovilo črtati s seznama Unije, čeprav še ni bilo črtano s seznama NEAFC.

(9) Uredbo (EU) št. 468/2010 bi bilo zato treba ustrezno spremeniti.

(10) Ukrepi iz te uredbe so v skladu z mnenjem Odbora za ribištvo in ribogojstvo –

SPREJELA NASLEDNJO UREDBO:

Člen 1 Del B Priloge k Uredbi (EU) št. 468/2010 se nadomesti z besedilom iz Priloge k tej uredbi.

Člen 2 Ta uredba začne veljati sedmi dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 8. julija 2022 Za Komisijo predsednica Ursula VON DER LEYEN

(1) UL L 286, 29.10.2008, str. 1.

(2) Uredba Komisije (EU) št. 468/2010 z dne 28. maja 2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 131, 29.5.2010, str. 22).

(3) Izvedbena uredba Komisije (EU) št. 724/2011 z dne 25. julija 2011 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 194, 26.7.2011, str. 14).

(4) Izvedbena uredba Komisije (EU) št. 1234/2012 z dne 19. decembra 2012 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 350, 20.12.2012, str. 38).

(5) Izvedbena uredba Komisije (EU) št. 672/2013 z dne 15. julija 2013 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 193, 16.7.2013, str. 6).

(6) Izvedbena uredba Komisije (EU) št. 137/2014 z dne 12. februarja 2014 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 43, 13.2.2014, str. 47).

(7) Izvedbena uredba Komisije (EU) 2015/1296 z dne 28. julija 2015 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 199, 29.7.2015, str. 12).

(8) Izvedbena uredba Komisije (EU) 2016/1852 z dne 19. oktobra 2016 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 284, 20.10.2016, str. 5).

(9) Izvedbena uredba Komisije (EU) 2017/2178 z dne 22. novembra 2017 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 307, 23.11.2017, str. 14).

(10) Izvedbena uredba Komisije (EU) 2018/1883 z dne 3. decembra 2018 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 308, 4.12.2018, str. 30).

(11) Izvedbena uredba Komisije (EU) 2020/269 z dne 26. februarja 2020 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 56, 27.2.2020, str. 7).

(12) Izvedbena uredba Komisije (EU) 2021/1120 z dne 8. julija 2021 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 243, 9.7.2021, str. 18).

(13) Zadnje posodobitve seznamov plovil IUU regionalnih organizacij za upravljanje ribištva: CCAMLR: seznam NCP plovil IUU in seznam CP plovil IUU, sprejeta na 40. letnem zasedanju, ki je potekalo od 18. do 29. oktobra 2021; CCSBT: seznam CCSBT plovil IUU, sprejet na 28. letnem zasedanju Komisije, ki je potekalo od 11. do 13. oktobra 2021; seznam je bil posodobljen 18. januarja 2022; GFCM: seznam plovil IUU, sprejet na 44. zasedanju Komisije, ki je potekalo od 2. do 6. novembra 2021; IATTC: seznam IATTC plovil IUU, sprejet na 95. zasedanju IATTC, ki je potekalo 4. decembra 2020; ICCAT: seznam plovil IUU, sprejet na 27. rednem zasedanju Komisije, ki je potekalo od 15. do 23. novembra 2021; IOTC: seznam IOTC plovil IUU, sprejet na 25. zasedanju IOTC, ki je potekalo od 7. do 11. junija 2021, in posodobljen 25. februarja 2022; NAFO: seznam NAFO plovil IUU, sprejet na 43. letnem zasedanju NAFO, ki je potekalo od 20. do 24. septembra 2021; NEAFC: seznam B plovil IUU, sprejet na 40. letnem zasedanju NEAFC, ki je potekalo od 9. do 12. novembra 2021, in posodobljen 1. februarja 2022; NPFC: seznam NPFC plovil IUU, sprejet na 6. zasedanju Komisije, ki je potekalo od 23. do 25. februarja 2021; SEAFO: seznam SEAFO plovil IUU za leto 2022, sprejet na 18. letnem zasedanju Komisije, ki je potekalo od 24. do 25. novembra 2021; SIOFA: seznam SIOFA plovil IUU, sprejet na 8. zasedanju pogodbenic, ki je potekalo od 5. do 9. julija 2021, in posodobljen 18. februarja 2022; SPRFMO: seznam plovil IUU za leto 2022, sprejet na 10. zasedanju Komisije, ki je potekalo od 24. do 28. januarja 2022; WCPFC: seznam WCPFC plovil IUU za leto 2020, sprejet na 18. rednem zasedanju Komisije, ki je potekalo od 29. novembra do 7. decembra 2021, z učinkom od 5. februarja 2022.

(14) Identifikacijska številka ladje IMO: 8604668.

(15) Nekdanja referenčna številka IATTC: 15579.

(16) V času črtanja s seznama se je uporabljala resolucija IATTC C-15-01. Ta resolucija je bila leta 2019 spremenjena in nadomeščena z resolucijo IATTC C-19-02.